# விக்கிப்பீடியா:தமிழ் விக்கிப்பீடியா தரக் கண்காணிப்பு

## 60ஆம் இடம் முக்கியமா அல்லது ஆழம் முக்கியமா?

### ஆழம், கட்டுரை எண்ணிக்கை

சுந்தரும், இரவியும் மிகவும் தெளிவாக ஆழம், கட்டுரை எண்ணிக்கை என்பன தொடர்பான விளக்கங்களை முன்வைத்துள்ளனர். இவற்றுக்கும் மேல் விளக்கங்கள் தேவைப்படா. எனினும் என்னுடைய சில கருத்துக்களையும் முன்வைக்கலாம் என எண்ணுகிறேன். பொதுவாகத் தர அளவீடுகள் என்ன நோக்கத்தையும், சூழ்நிலைகளையும் கருத்தில் கொண்டு உருவாக்கப்பட்டனவோ அத்தகைய நிலைமைகளில் தான் அவ்வாறான தர அளவீடுகளுக்குச் சரியான பொருள் இருக்கும். விக்கிப்பீடியாக்களைப் பொறுத்தவரை அவை மக்களுக்குப் பயன்படக்கூடிய தரமுள்ள விடயங்களைத் தரும் வகையில் இயல்பாக வளரும் நிலையில் தான் தர அளவீடுகள் பொருள் கொண்டவையாக இருப்பதாகக் கொள்ள முடியும்.  
"ஆழம்" என்பதற்கான தர அளவீட்டை உருவாக்கியவர்கள், ஒரு கட்டுரைக்கான தொகுப்புக்களின் எண்ணிக்கை கூடுதலாக இருந்தால் அது கட்டுரைகள் பலரால் தொடர்ந்து மேம்படுத்தப்படுவதையும் விரிவாக்கப்படுவதையும் கட்டுரைகள் குறித்த தொடர்ச்சியான உரையாடல்கள் இடம்பெறுவதையும், காட்டுவதாகக் கொண்டனர். அதேபோல, கட்டுரைகள் அல்லாத பக்கங்கள் அதிகரிக்கும்போது ஒருபுறம் கட்டுரைகளின் விளக்கும் திறன் கூடும் என்றும், மறுபுறம் பல கட்டுரைகள் தொடர்பில் பயனர்களின் ஈடுபாடு உள்ளதைக் காட்டும் கருதினர். இதனால்தான் ஆழத்தைக் கணிப்பதற்கான சூத்திரத்தில் தொகுப்புக்களின் எண்ணிக்கை, கட்டுரைகள் அல்லாத பக்கங்களின் எண்ணிக்கை என்பவற்றுக்கு முக்கியத்துவம் தந்துள்ளனர். ஆனால், தேவையற்ற வழிமாற்றுக்களை உருவாக்குதல், உரையாடல்கள் எதுவும் இடம்பெறாமலேயே பேச்சுப் பக்கங்களைத் திறத்தல் என்பன போன்ற நடவடிக்கைகளால் சிலர் ஆழத்தைக் கூட்டிக் காட்டுகின்றனர். இவ்வாறாகப் பெறப்படும் தர அளவீடுகளுக்கு எவ்வித பொருளும் கிடையாது.  
இயல்பான நிலையில் குறைந்த எண்ணிக்கையான பயனர்கள் கட்டுரைகளின் எண்ணிக்கையை விரைவாகக் கூட்ட முயலும்போது ஆழம் குறைகிறது. கட்டுரைகளை உருவாக்கும்போது கட்டுரைகளை மேம்படுத்துவதிலும் கவனம் செலுத்துவதன் மூலமே கட்டுரை எண்ணிக்கைக்கும் ஆழத்துக்கும் இடையில் ஒரு சமநிலையை எட்ட முடியும். ஆழம், கட்டுரை எண்ணிக்கை இரண்டையும் ஒருங்கே அதிகரித்துச் செல்வதற்கு முனைப்பாகச் செயல்படக்கூடிய பயனர்கள் கூடுதலாகத் தேவை.  
ஆழத்தைக் கூட்டுவதற்காக இயல்பான செயல்பாடுகளுக்குப் புறம்பாக எதுவும் செய்யத்தேவை இல்லை என்பதே எனது கருத்து. ஆனால், தமிழ் விக்கிப்பீடியாவின் இயல்பான வளர்ச்சியில் அக்கறை செலுத்துவதே தற்போதைய தேவை. இயல்பான வளர்ச்சி என்னும்போது,  
1. பயன்படத்தக்கனவும், தரமானவையும், முழுமையானவையுமான கட்டுரைகளின் உருவாக்கம்,
1. பல்வேறு துறைகளையும் சார்ந்த கட்டுரைகளின் உருவாக்கம்,
1. முனைப்பான பயனர்களைக் கூட்டுவதற்கான நடவடிக்கைகள்  
என்பவற்றைக் கவனத்தில் கொள்ளவேண்டும். அளவுக்கு அதிகமான குறுங் கட்டுரைகளைத் தவிர்ப்பது நல்லது. --- மயூரநாதன் (பேச்சு) 05:21, 21 செப்டெம்பர் 2012 (UTC)
- விளக்கமான தங்களது கருத்துக்களுக்கு நன்றி.மயூரநாதன்! மாதம் ஒரு முறை கூட்டு முயற்சியிலே, ஒரு புதுக்கட்டுரையை முன்னிலைப்படுத்தி உருவாக்கினால் நன்றாக இருக்கும். அதனால் பெருங்கட்டுரைகளும் கூடும்.மாதம் ஒரு கட்டுரை என்பதை, பின்பு அதிகபடுத்தலாமென்றே எண்ணுகிறேன். ஏனெனில், நேரமின்மையால் தான் பலர் குறுங்கட்டுரையை உருவாக்குகின்றனர். புதுபெருங்கட்டுரையில், ஓரிரு வரிகள் அனைவரும் எழுதினால் கூட, அப்புதுக்கட்டுரை சிறப்பாக அமையும் என்றே எண்ணுகிறேன்.அதனால், தரவுப்புள்ளிகளும் அதிகமாகும் அல்லவா?--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 05:47, 21 செப்டெம்பர் 2012 (UTC)  
மயூரநாதன், இயல்பான வளர்ச்சி குறித்த தங்கள் மூன்று பரிந்துரைகள் முற்றிலும் பொருத்தமானவை. புதிய பங்களிப்பாளர்களை ஈர்த்து இருக்கிற கட்டுரைகளை மேம்படுத்தத் தொடங்கினாலே பல துறை கட்டுரைகள் தாமாக உருவாகத் தொடங்கும். தகவல் உழவன், கூட்டு முயற்சிக் கட்டுரையின் தாக்கம் சிறிதளவே. ஒட்டு மொத்த விக்கியின் தரத்தை மேம்படுத்த இன்னும் முனைப்பான முயற்சிகள் தேவை. தற்போது கூட்டு முயற்சியில் புதிய கட்டுரைகளைத் தொடங்காவிட்டாலும் கிட்டத்தட்ட புதுக்கட்டுரை அளவிருந்த பல குறுங்கட்டுரைகளை மேம்படுத்தி உள்ளோம்.--இரவி (பேச்சு) 04:39, 22 செப்டெம்பர் 2012 (UTC)